**THIRRJE E HAPUR**

**Për aplikim anëtarësimi i të rinjve në Bordin Këshillimor të Tirana Kryeqyteti Evropian i Rinisë 2022 (TEYC22)**

1. **Informacion**

Kongresi Rinor Kombëtar bashkon organizata të ndryshme nga niveli kombëtar dhe rajonal, zona rurale dhe urbane, organizata studentore, degë të organizatave ndërkombëtare, forume politike rinore dhe lloje të tjera shoqatash. Kongresi përfaqëson interesat e të rinjve në Shqipëri, pavarësisht nga pozita e tyre socio-ekonomike, gjinia, raca, përkatësia etnike dhe kulturore, bindjet politike dhe fetare, orientimi seksual, identiteti gjinor apo çdo formë tjetër dallimi. Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri nën një zë të përbashkët për të mbrojtur dhe lobuar për çështjet që i prekin ata.

Kongresi Rinor Kombëtar është duke zbatuar programin TEYC22. Si struktura zbatuese e këtij programi shpall thirrjen për aplikim anëtarësimi i të rinjve në Bordin Këshillimor të TEYC22 në përputhje me parashikim e bërë në Aplikimin për përfitimin e këtij Titulli (*referuar më poshtë si Aplikimi*) dhe aktet rregullatore të TEYC22.

Bordi Këshillimor është një organ i cili krijohet me synim përfshirjen vullnetare të të rinjve duke siguruar kanal komunikimi dhe këshillimi nga të rinjtë dhe strukturat që ato përfaqësojnë, për strukturën e menaxhimit të TEYC22.

1. **Kategoritë që përfaqësohen në Bordin Këshillimor**

Sipas parashikimit në Aplikim, Bordi Këshillimor duhet të jetë i përbërë me përfaqësues nga:

***Kategoria 1*-** Keshillat studentorë të Institucioneve të Arsimit të Lartë të vendosura në Bashkinë e Tiranës (3 anëtarë);

***Kategoria 2***- Qeveritë e nxënësve nga gjimnazet në Bashkinë e Tiranës (3 anëtarë);

***Kategoria 3***- OSHC-të rinore/për të rinjtë, aktive në Tiranë (5 anëtarë);

***Kategoria 4***- OSHC-të rinore/për të rinjtë që përfaqësojnë grupe të margjinalizuara, aktive në Tiranë (3 anëtarë);

***Kategoria 5*-** OSHC-të rinore/për të rinjtë në media dhe demokratizim, aktive në Tiranë (3 anëtarë)

1. **Informacion mbi procedurën e aplikimit dhe të përzgjedhjes**
* Secili subjekt sipas kategorive të listuara në pikën 2, që plotëson kriteret sipas pikës 4, mund të përcjellë propozimin që zgjedh të përfaqësohet në kandidim, ***nga data 04.10.2022 deri në datë 13.10.2022*** në adresën elektronike *info@krk.al* ose fizikisht pranë zyrave të TEYC22 në adresën Rruga “Papa Kristo Negovani”, Pallati LI-EM, Shk. 1, Tiranë, duke ngarkuar dokumentet e specifikuara sipas pikës 4.
* Në TEYC22 ngrihet komision vlerësimi i kandidaturave të propozuara sipas kategorive të përcaktuara.
* Fitues shpallen përfaqësuesit që kanë marrë numrin më të lartë të pikëve (nëse ka konkurentë më tepër se sa vende për kategori).
* Përfaqësuesit e propozuar njoftohen nëse janë përzgjedhur apo jo nëpërmjet adresës elektronike apo nëpërmjet komunikimit telefonik sipas kontakteve të komunikuara.
* Subjektet propozuese kanë të drejtën e ankimimit brenda dy ditësh nga njoftimi.
* Shpallja e të përzgjedhurve publikohet në faqen zyrtare të TEYC22, pas përfundimit të periudhës së përzgjedhjes dhe fazës së ankimimit.
1. **Kriteret dhe dokumentacioni**

**Përfaqësuesi i propozuar duhet të përmbushë këto kritere për tu përzgjedhur:**

* të jetë shtetas shqiptar;
* të jetë, jo më i/e ri/e se 15 vjeç në momentin e propozimit të tij dhe jo më i/e vjetër se 29 vjeç deri në qershor të vitit 2023;
* të ketë aftësi për të trajtuar në mënyrë efektive çështjet e rinisë;
* të mos jetë i dënuar apo i ndjekur penalisht nga organet e drejtësisë, brenda dhe jashtë vendit;
* të ketë përvojë angazhimi në aktivitete dhe veprimtari rinore;
* *janë preferencial të rinj të cilët kanë qenë pjesë e procesit të konsultimit në kuadër të Aplikimit TEYC22.*
* **OSHC-të propozuese** **duhet të përmbushin kriteret si vijojnë:**
* të jenë të regjistruara në përputhje me legjislacionin shqiptar për organizatat jofitimprurëse dhe në përputhje me Ligjin për Rininë 75/2019, nenet 11 apo12;
* të kenë si objekt të veprimtarisë së tyre të parashikuar në statutin e organizatës aktivitete dhe veprimtari rinore;
* të kenë status “aktiv”.
* **Këshillat studentorë** duhet të jenë të ngritura në përputhje me legjislacionin shqiptar për arsimin e lartë dhe aktet rregullatore të Institucioneve të Arsimit të Lartë ku janë ngritur.
* **Qeveritë e Nxënësve** duhet të jenë të ngritura në përputhje me legjislacionin shqiptar për për arsimin parauniversitar.

**Subjektet propozuese duhet të dorëzojnë dokumentacionin e mëposhtëm:**

* **Letër propozimi** e firmosur nga drejtuesi/kryetari i subjektit që po përcjell propozimin (Këshill Studentor, Qeveri e Nxënësve, OSHC) duke specifikuar në subjektin e letrës për propozim kategorinë sipas ndarjeve të mëposhtme:
* **Kategoria 1***- Propozim për përfaqësim nga Këshilli Studentor i Universitetit ‘\_\_\_\_\_\_\_\_\_\_\_”*
* **Kategoria 2***- Propozim për përfaqësim nga Qeveria e Nxënësve e Shkollës së Mesme/Gjimnazi ‘\_\_\_\_\_\_\_\_\_\_\_\_\_\_\_\_\_\_\_\_’ ;*
* **Kategoria 3***- Propozim për përfaqësim OSHC-ja ‘\_\_\_\_\_\_\_\_\_\_\_\_\_\_\_\_\_\_\_\_’*
* **Kategoria 4***- Propozim për përfaqësim OSHC-ja ‘\_\_\_\_\_\_\_\_\_\_\_\_\_\_\_\_\_\_\_\_’*
* **Kategoria 5***- Propozim për përfaqësim OSHC-ja ‘\_\_\_\_\_\_\_\_\_\_\_\_\_\_\_\_\_\_\_\_’*

*\*Një subjekt (Këshill Studentor, Qeveri Nxënësish apo OSHC) mund të propozojë vetëm 1 kandidaturë dhe vetëm në 1 kategori. Në rast të kundërt, do të konsiderohet i pavlefshëm çdo propozim i subjektit.*

* Në letër propozim jepet informacion/vërtetohet dhe përvoja e angazhimit të kandidaturës në subjektin që po bën propozimin, si dhe nëse ka qenë i angazhuar në procesin e konsultimit të aplikimit TEYC22.
* Prezantim i shkurtër i kandidatit të propozuar **(BIO)** deri në 250 fjalë (shkollimi, përvoja në çështjet e rinisë, trajnime lidhur me fushën përkatëse, njohja e gjuhëve të huaja);
* Fotokopje të **letërnjoftimit** të kandidaturës së propozuar.
* **OSHC-të ngarkojnë dhe dokumentacionin si më poshtë :**
* statutin e miratuar;
* NIPT.

\**Në rast të përzgjedhjes së kandidaturës së propozuar nga subjekti, do të kërkohet Vendimi i Gjykatës për regjistrim dhe vërtetimi lidhur me statusin (aktiv/pasiv). Në rast mos paraqitje, kandidatura skualifikohet.*

* **Këshillat Studentorë të ngarkojnë dhe dokumentacionin si më poshtë :**
* **statutin** për funksionimin;
* **kopje të aktit**, dokumentit apo komunikimit me Institucionin e Arsimit të Lartë ku konfirmohet zgjedhja e kryetarit të Këshillit Studentor përkatës.
* **Qeveritë e nxënësve** **të** **ngarkojnë dhe dokumentacionin si më poshtë:**
* **plan pune**, CV apo resume te angazhimit të Qeverisë së Nxënësve për mandatin respektiv;
* **kopje të aktit**, dokumentit apo komunikimit ku konfirmohet zgjedhja e kryetarit të Qeverisë së Nxënësve.